smcproject/ml-wiki-sentences huggingface dataset:
ഈ ചിത്രം വിജയിച്ചതിന് പിന്നിൽ നിർമ്മാതാവായ എ. വി. ചെട്ടിയാരാണ് .
ഈ ചിത്രം ലട്കി]] എന്ന പേരിൽ ഹിന്ദിയിൽ റീമേക്ക് ചെയ്തു.
ഇതിൽ കിഷോർ കുമാറും , ഭാരത് ഭൂഷണും ചേർന്ന് യഥാക്രമം എസ്. ബാലചന്ദറിന്റെയും ജെമിനി ഗണേശന്റെയും കഥാപാത്രങ്ങൾ ചെയ്തു.
1953 -ലെ ഏറ്റവും വലിയ രണ്ടാമത്തെ ബോക്സാഫീസ് വിജയം നേടിയ സിനിമയാണിത്.
തമിഴിൽ പെണ്ണ്.
എന്ന പേരിൽ ഈ ചിത്രം റീമേക്ക് ചെയ്തു.
ഇതിൽ എൻ.ടി രാമറാവുവിന്റെ വേഷം ജെമിനി ഗണേശൻ ചെയ്തു.
വൈജയന്തിമാല , അഞ്ജലി ദേവി , ചിത്തോർ വി നാഗയ്യ എന്നിവർ പ്രധാനമായും മൂന്നു ഭാഷകളിലും തങ്ങളുടെ വേഷങ്ങൾ ഒരേസമയം അഭിനയിച്ചു.
Character map of Sangham and its remakes Sangham ( Telugu ) Penn ( Tamil ) Ladki ( Hindi ) Raja ( N. T. Rama Rao ) Raja ( Gemini Ganesan ) Raja ( Bharat Bhushan ) Rani ( Vyjayanthimala ) Rani ( Vyjayanthimala ) Rani Mehra ( Vyjayanthimala ) Kamini ( Anjali Devi ) Kamini ( Anjali Devi ) Kamini ( Anjali Devi ) ( S. Balachander ) ( S. Balachander ) Kishore ( Kishore Kumar ) അവലംബം ബാഹ്യ ലിങ്കുകൾ Sangham ഇന്റർനെറ്റ് മൂവി ഡാറ്റാബേസിൽ
സംഘക്കളി ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
കേരളത്തിലെ നമ്പൂതിരിമാർക്കിടയിൽ പ്രചാരത്തിലുണ്ടായിരുന്ന ഒരു അനുഷ്ഠാന കലയാണ് സംഘക്കളി .
സംഘക്കളി എന്ന പേരു കൂടാതെ യാത്ര കളി, പാനേംകളി,ശാസ്ത്രാങ്കം, ചിത്തിരാങ്കം എന്നീ പേരുകളിലും ഈ കളി അറിയപ്പെട്ടിരുന്നു.
ഒരനുഷ്ഠാന കലയുടെ ലക്ഷണങ്ങളെല്ലാമുണ്ടെങ്കിലും സംഘക്കളി വിനോദത്തിന്റെയും വിജ്ഞാനത്തിന്റെയും കലകൂടിയാണ്.
സന്താനലാഭത്തിനും പ്രേതശുദ്ധിക്കും വളരെ വിശേഷമെന്നു സംഘക്കളിയെ കരുതുന്നു.
സംഘക്കളിയിലെ പഴയ പാട്ടുകളിൽനിന്നു പ്രാചീന കേരളത്തിലെ ആര്യദ്രാവിഡബന്ധത്തെപ്പറ്റി പല അറിവുകളും ലഭിക്കുന്നതാണു്.
ചോറൂണ്, ഉപനയനം, സമാവർത്തനം, വിവാഹം, ഷഷ്ട്യബ്ദപൂർത്തി,പന്ത്രണ്ടാം മാസം മഹാരാജാക്കന്മാരുടെ തിരുനാൾ എന്നിങ്ങനെയുള്ള വലിയ ചടങ്ങുകൾക്കാണ് സംഘക്കളി സാധാരമായി കളിപ്പിക്കാറുള്ളത്.
നാലുപാദം മാത്രമായും നാലുപാദവും പാനയും മാത്രമായും അടിയന്തരം കഴിപ്പിക്കാവുന്നതാണ്; എന്നാൽ കളിമാത്രമായോ പാനയും കളിയും മാത്രമായോ പാടുള്ളതല്ല.
നമ്പൂതിരിമാർ ആയുധവിദ്യ സ്വീകരിക്കുന്നതിനു മുൻപ് തന്നെ ഉള്ള ഏർപ്പാടാവണം പനെഗളി ഇതിൽ നമ്പൂതിരി അല്ലാത്തവർക്കും പങ്കുണ്ട് .
കളംപാട്ട് ,പാന മുതലായവയുടെ ചില പൂർവരൂപങ്ങൾ പാനെകളിയിൽ കാണാം.
ഇതിന്റെ ഉത്ഭവത്തെപ്പറ്റി കേരളോൽപത്തിയിൽ ഇങ്ങനെപ്പറയുന്നതായി ഉള്ളൂർ കേരള സാഹിത്യ ചരിത്രത്തിൽ പറയുന്നു.
പള്ളിവാണപെരുമാൾ കേരളം രക്ഷിച്ചുവന്ന കാലത്തു ബുദ്ധമതക്കാരും നമ്പൂരിമാരും തമ്മിൽ തൃക്കാരിയൂരമ്പലത്തിൽവെച്ചു മതസംബന്ധമായി ഒരു വാഗ്വാദമുണ്ടാകുകയും അതിൽ ജയം സിദ്ധിക്കുന്നതിനുവേണ്ടി നമ്പൂരിമാർ തൃക്കാരിയൂരപ്പനെ ഭജിക്കുകയും ചെയ്തു.
ആ അവസരത്തിൽ ജങ്ഗമൻ എന്നൊരു മഹർഷി അവിടെ ചെന്നു നാലുപാദത്തോടുകൂടിയ ഒരു മന്ത്രം നമ്പൂരിമാർക്കു് ഉപദേശിച്ചു.
ഒരു മണ്ഡലം ഭജിച്ചപ്പോൾ ആറു പരദേശബ്രാഹ്മണർ അവിടെ വരികയും അവരുടെ സാഹായത്തോടുകൂടി നമ്പൂരിമാർ ബുദ്ധമതക്കാരെ തോല്പിക്കുകയും ചെയ്തു.
അന്നു മുതല്ക്കു് ആ ʻനാലുപാദംʼ അഭീഷ്ടപ്രദമാണെന്നുള്ള ബോധത്താൽ കേരളീയർക്കു് ആദരണീയമായിത്തീർന്നു.
അംശങ്ങൾ
നാലു പാദം, പാന, കളി (ഹാസ്യം) എന്നിങ്ങനെ മൂന്നംശമായി സംഘക്കളിയെ വിഭജിക്കാം.
ഇവയിൽ നാലുപാദമാണ് അതിപ്രധാനം; അതു കഴിഞ്ഞാൽ പാനയും, നാലുപാദം മാത്രമേ ആദ്യകാലത്തുണ്ടായിരുന്നുള്ളൂ.
പാന പിന്നീടും കളി ഒടുവിലും കൂട്ടിച്ചേർത്തതാണെന്നാണ് ഉള്ളൂരിന്റെ അനുമാനം.
ചടങ്ങുകൾ പൂർവ്വാങ്കം – കൊട്ടിച്ചകംപൂകൽ
ഇതു സംഘക്കാരുടെ സംഘസ്ഥലത്തേയ്ക്കുള്ള പ്രവേശവും ʻകണമിരിക്കʼലും ആകുന്നു.
ʻകണമിരിക്കുകʼ എന്നാൽ ഗണ(സംഘം) മായിരിക്കുക എന്നർത്ഥം.
അപ്പോൾ ചൊല്ലുന്ന പാട്ടു ഭദ്രകാളിയേയോ ശാസ്താവിനേയോ പറ്റിയായിരിക്കണം.
നാലുപാദം
വൈകുന്നേരത്തെ സന്ധ്യാവന്ദനം കഴിഞ്ഞാണ് നാലുപാദം സ്വരവും താളവുമൊപ്പിച്ച് ഉച്ചരിക്കേണ്ടത്.
“ കണ്ടമിരുണ്ടു നടംചെയ്യും നിൻ ചേവടിയേ
എന്നുമരങ്ങിൽ നിലയ്ക്കുക വിണ്ണോർനായകനേ!
വഞ്ചന ചെയ്യെമദൂതകൾ വന്തണയും മാലൊഴിവാൻ കേണികൾ ചൂഴ്തിരിക്കാരിയൂർ മുക്കണ്ണരേ മുക്കണ്ണരേ.
” പാന
അത്താഴസ്സദ്യയുടെ മധ്യത്തിൽ കറിശ്ശോകങ്ങളും ഒടുവിൽ നീട്ടും ചൊല്ലാറുണ്ട്.
നീട്ടു പുരാണപുരുഷന്മാരിൽ ഒരാൾ തന്റെ പ്രതിദ്വന്ദ്വിക്കു് എഴുതുന്നതും, അതിലെ ഭാഷ  സംസ്കൃതവുമാണ്.
സദ്യ കഴിഞ്ഞു വഞ്ചിപ്പാട്ടു പാടിക്കൊണ്ടു നെടുമ്പുരയിൽ എത്തി ചാത്തിരന്മാർ കെട്ടിയുടുത്തിരുന്നു് കേളികൊട്ടിത്തീർന്നാൽ ഏതെങ്കിലും രാഗം പാടി മേളം കൊട്ടും.
അതാണു പാന.
“ ഗണപതിഭഗവാനേ!
നന്മ ഞാനൊന്നിരപ്പൻ,
തുണപെടു ശിവപുത്തിരാ!
തൂയപാച്ചോറു തന്തേൻ; പണമുടയരവുതന്മേൽ പള്ളികൊള്ളുന്ന മായോൻ ഇണയടിതൊഴുതിരന്നേനിമ്പമായ് നല്കിനിക്കു്.
” കയ്മളുടെ വരവും മറ്റും
പാനപ്പാട്ടുകൾ കഴിഞ്ഞാൽ കണ്ടപ്പന്റെ (കയ്മളുടെ) വരവായി.
കണ്ടപ്പന്റെ വേഷവും നമ്പൂരിമാർതന്നെയാണു കെട്ടുന്നത്.
ʻനീയാരു്?
ʼ എന്നുള്ള രങ്ഗവാസികളുടെ ചോദ്യത്തിനു ʻʻമാനം വളഞ്ഞൊരു വളപ്പിനകത്തു, മഹാമേരുവിങ്കൽനിന്നും തെക്കുവടക്കു കിഴക്കു പടിഞ്ഞാറു്, ആനമലയോടുപ്പുകടലോടിടയിൽ, ചേരമാൻമലനാട്ടിൽ ചെറുപർപ്പൂർ (പറപ്പൂർ) ച്ചാർന്ന കിരിയത്തിൽ പന്നിക്കുന്നത്തു കൂട്ടത്തിൽ പണ്ടാരക്കുന്നത്തു പടിഞ്ഞാറേ താവഴിയിൽˮ ജനിച്ച ഒരു ശൂരപുരുഷനാണ് എന്നു കയ്മൾ മറുപടിപറയുന്നു.
വട്ടമിരിപ്പുകളിയാണു്  ആദ്യത്തെ ചടങ്ങു്.
ചില ദേവപ്രീതികരങ്ങളായ സ്തോത്രങ്ങളോടെയാണ് ഇതിന്റെ തുടക്കം.
കളിയിൽ ആംഗ്യമെന്നും ആസ്യ (ഹാസ്യ)മെന്നും രണ്ടു ഭാഗമുണ്ടു്.
ആംഗ്യത്തിൽ ʻʻപൂവാതെ മുല്ലേ മുല്ലേˮ ഇത്യാദിയായ പാട്ടും ആസ്യത്തിൽ ʻʻകോപ്പിട്ട പെണ്ണിന്റെ കോമളം കണ്ടിട്ടു കോൾമയിർക്കൊള്ളുന്നു മാലോകരേˮ തുടങ്ങിയ പാട്ടും ഉൾപ്പെടും.
ഇങ്ങനെ പല വിനോദഗാനങ്ങളും പാടിത്തീർന്നാൽ പിന്നെയും കയ്മളുടെ വരവായി.
കയ്മളും ഓതിക്കനും തമ്മിലുള്ള സംവാദമാണ് പിന്നീട്.
അടുത്ത ചടങ്ങുകൾ ചെപ്പടിവിദ്യയും വിഡ്ഢിപുറപ്പാടുമാണ്.
വിഡ്ഢിയുടെ മഞ്ഞപ്പാട്ട് ഇങ്ങനെ പോകും “ മഞ്ഞക്കാട്ടിൽ പോയാൽ
പ്പിന്നെ മഞ്ഞക്കിളിയെപ്പിടിക്കാലോ.
മഞ്ഞക്കിളിയെപ്പിടിച്ചാൽ-പ്പിന്നെ- ച്ചപ്പും ചവറും പറിക്കാലോ.
ചപ്പും ചവറും പറിച്ചാൽ-പ്പിന്നെ- ഉപ്പും മുളകും തിരുമ്മാലോ.
ഉപ്പും മുളകും തിരുമ്യാൽ-പ്പിന്നെ- ച്ചട്ടീലിട്ടു പൊരിക്കാലോ.
ചട്ടീലിട്ടു പൊരിച്ചാൽ-പ്പിന്നെ- പ്പച്ചെലവാട്ടിപ്പൊതിയാലോ.
പച്ചെലവാട്ടിപ്പൊതിഞ്ഞാൽ-പ്പിന്നെ- ത്തണ്ടാൻപടിക്കൽചെല്ലാലോ.
” ആയുധമെടുപ്പ്
ഇതു കളിയുടെ അവസാനത്തേ ചടങ്ങാണു്.
ഓരോ അടവു പിടിച്ചുള്ള അഭ്യാസങ്ങൾ ആ ഘട്ടത്തിൽ അരങ്ങത്തു പ്രദർശിപ്പിക്കുന്നു.
സംഘഗാനം (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Sanghaganam
പി.എ. ബക്കർ സംവിധാനം ചെയ്ത് 1979-ൽ പുറത്തിറങ്ങിയ മലയാളചലച്ചിത്രമാണ് സംഘഗാനം (Chorus).
എം സുകുമാരന്റെ കഥയെ അടിസ്ഥാനപ്പെടുത്തിയാണ് ചിത്രം നിർമ്മിച്ചിരിക്കുന്നത്.
ശ്രീനിവാസൻ , രാമു കാര്യാട്ട് , പി.ആർ. നമ്പ്യാർ, മധു മാസ്റ്റർ എന്നിവർ പ്രധാന വേഷങ്ങളിൽ അഭിനയിച്ചിരിക്കുന്നു.
ദേവരാജനാണ് ചിത്രത്തിന്റെ സംഗീതസംവിധാനം നിർവഹിച്ചിരിക്കുന്നത്.
അവലംബം ↑ ↑ {{ cite book }} : Check | isbn= value: checksum ( help ) പുറത്തേക്കുള്ള കണ്ണികൾ സംഘഗാനം ഇന്റർനെറ്റ് മൂവി ഡാറ്റാബേസിൽ സംഘഗാനം – മലയാളസംഗീതം.
സംഘ പ്രചാരകൻ ഇംഗ്ലീഷ് വിലാസം https://ml.wikipedia.org/wiki/RSS_pracharak
രാഷ്ട്രിയ സ്വയംസേവക സംഘത്തിൽ യാതൊരു പ്രതിഫലവും കൈപ്പറ്റാതെ മുഴുവൻ സമയ പ്രവർത്തനം നടത്തുന്നവരെ ആണ് സംഘ പ്രചാരകൻ അഥവാ പ്രചാരകൻ എന്നു അറിയപെടുന്നത് .
പ്രചാരകർ ഇന്ത്യയുടെ വ്യത്യസ്ത പ്രദേശങ്ങളിൽ പ്രവർത്തിക്കുന്നുണ്ടെങ്കിലും പ്രദേശങ്ങളുടെ അടിസ്ഥാനത്തിലൊ അഖിലേന്ത്യാ അടിസ്ഥാനത്തിലൊ സംഘ പ്രചാരകൻമാർ അറിയപെടാറില്ല.
രാഷ്ട്രിയ സ്വയംസേവക സംഘത്തിന്റെ ആദ്യപ്രചാരകൻ ഡോ. കേശവ ബലിറാം ഹെഡ്ഗേവാർ ആയിരുന്നു.
പിന്നീട് ദാദാജി പരമാർഥ്, ബാബാ സാഹേബ് ആപ്തെ, രാംബാവു ജാഗഡെ, ഗോപാൽ റാവൂ യെർകുംടവാർ തുടങ്ങിയവർ പ്രചാരകരായി മാറി.
1932 മുതലാണു പ്രചാരകവ്യവസ്ഥ സംഘത്തിൽ ആരംഭിച്ചത്.
സംഘടന ഇംഗ്ലീഷ് വിലാസം https://ml.wikipedia.org/wiki/Organization ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
സംഘടിതവും സംഘാടക പ്രവർത്തനശൈലിയും ചേർന്ന കൂട്ടായ്മയാണ് Institution  ' .
സി.എച്ച്. കൃഷ്ണൻ ഇംഗ്ലീഷ് വിലാസം https://ml.wikipedia.org/wiki/C.
വടക്കേ മലബാറിലെ ഒരു ആദ്യകാല കമ്മ്യൂണിസ്റ്റു് പ്രവർത്തകനും തൊഴിലാളി നേതാവുമായിരുന്നു കുഞ്ഞപ്പ മാസ്റ്റർ എന്നറിയപ്പെടുന്ന സി. എച്ഛ്.
കൃഷ്ണൻ .
കാഞ്ഞങ്ങാട് തെരുവത്തു് ഒരു നെയ്ത്തു തൊഴിലാളി കുടുംബത്തിലാണു് സി. എച്ഛ്.
കൃഷ്ണൻ ജനിച്ചതു്.
എട്ടു സഹോദരങ്ങളിൽ പ്രായംകൊണ്ടു് ആറാമനായിരുന്നു  അദ്ദേഹം.
1940-കളിൽ കാഞ്ഞങ്ങാട് തെരുവത്തു് നെയ്ത്തതൊഴിലാളി സംഘടന രൂപീകരിച്ചുകൊണ്ടാണു് അദ്ദേഹം രാഷ്ട്രീയ പ്രവർത്തനത്തിലേർപ്പെടുന്നതു്.
മൂളിയാർ , കാസറഗോഡ് എന്നീ മേഖലകള്ൽ കമ്മ്യൂണിസ്റ്റ് പാർട്ടി കെട്ടിപടുക്കുന്നതിൽ അദ്ദേഹം നല്ല പങ്കു വഹിച്ചു .
1964-ൽ കമ്മ്യൂണിസ്റ്റ് പാർട്ടി പിളർന്നപ്പോൾ അദ്ദേഹം സി പി ഐ-നോടൊപ്പം നിലകൊണ്ടു.
എ.ഐ.ടി.യു.സി. സംസ്ഥാന ഭാരവാഹിയായിരുന്നു.
കാസറഗോഡ് നഗരത്തിലെ ഒരു വിദ്യാലയത്തിൽ അദ്ധ്യാപകനായിരുന്നു.
കാസറഗോഡിലെ നന്ദിനി ടീച്ചറായിരുന്നു ജിവിത പങ്കാളി.
കാസറഗോഡ് വെച്ച് അന്തരിച്ചു അവലംബം
സി.എഫ്. തോമസ് ഇംഗ്ലീഷ് വിലാസം https://ml.wikipedia.org/wiki/C.
കേരള സംസ്ഥാനത്തിലെ മുൻ മന്ത്രിയും ചങ്ങനാശ്ശേരി നിയോജക മണ്ഡലത്തിലെ എം.എൽ.എ. യുമാണ് സി.എഫ്. തോമസ് (1939 ജൂലൈ 30 - 2020 സെപ്റ്റംബർ 27).
കേരളാ കോൺഗ്രസ്സ് (എം) മുതിർന്ന നേതാവായ ഇദ്ദേഹം ഒമ്പത് തവണ  (1980, 1982, 1987, 1991, 1996, 2001 , 2006, 2011, 2016) തുടർച്ചയായി ചങ്ങനാശ്ശേരി നിയോജകമണ്ഡലത്തിൽ നിന്നും തിരഞ്ഞെടുക്കപ്പെട്ടിട്ടുണ്ട് .
മുഴുവൻ പേര്‌ ചെന്നിക്കര ഫ്രാൻസിസ് തോമസ് .
സി.ടി. ഫ്രാൻസിസ്, മാതാവ്: അന്നമ്മ ഫ്രാൻസിസ്.
2020 സെപ്റ്റംബർ 27-ന് മരണമടഞ്ഞു.
കേരള കോൺഗ്രസിന്റെ സ്ഥാപക നേതാക്കളിൽ ഒരാളാണ് സി.എഫ്. തോമസ്.
സി.എച്ച്. ഐദറൂസ് മുസ്‌ലിയാർ ഈ ലേഖനത്തിന്റെ വിഷയം വിക്കിപീഡിയയുടെ ശ്രദ്ധേയതനയം അനുസരിച്ച് ചോദ്യം ചെയ്യപ്പെട്ടിരിക്കുന്നു .
( Learn how and when to remove this message ) ഇംഗ്ലീഷ് വിലാസം https://ml.wikipedia.org/wiki/C.
H_Aidarus_Musliyar
ഉസ്താദ് സി.എച്ച് ഐദറൂസ് മുസ്‌ലിയാർ (English: C.H Aidarus Musliyar അറബി:الأستاذ سي أتش عيدروس المسليار) കേരളത്തിലെ സുന്നി മുസ്‍ലിം മതപണ്ഡിതരിൽ പ്രമുഖനും സമസ്ത കേരള ജംഇയ്യത്തുൽ ഉലമ വൈസ്‌ പ്രസിഡന്റും ദാറുൽ ഹുദാ ഇസ്‍ലാമിക് യൂനിവേഴ്‍സിറ്റി കമ്മിറ്റിയുടെ അധ്യക്ഷനുമായിരുന്ന അദ്ദേഹം മലപ്പുറം ജില്ലയിലെ കോട്ടക്കലിനടുത്ത പുതുപ്പറമ്പ് ഗ്രാമത്തിലാണ് ജനിച്ചത്‌.
മതപണ്ഡിതൻ, സാമൂഹ്യ പരിഷ്കർത്താവ്, ഗ്രന്ഥകർത്താവ്‌, നേതാവ്‌, ഖാസി, വിദ്യാഭ്യാസവിദഗ്ദ്ധൻ, ദാറുൽ ഹുദാ ഇസ്‍ലാമിക് യൂനിവേഴ്‍സിറ്റി , വളവന്നൂർ ബാഫഖി യതീം ഖാന എന്നീ വിദ്യാഭ്യാസ സ്ഥാപനങ്ങളുടെ സ്ഥാപകൻ എന്നീ നിലകളിലും അദ്ദേഹം പ്രസിദ്ധനാണ്.
പ്രമുഖ ഇസ്‌ലാംമത പണ്ഡിതനായിരുന്ന മർഹും ചീരങ്ങൻ മുഹമ്മദ് മുസ്‌ലിയാർ-ഫാത്വിമ ഹജ്ജുമ്മ എന്ന ദമ്പതികളുടെ മകനായി 1933 സെപ്റ്റംബർ മൂന്നിന് കോട്ടക്കൽ പുതുപ്പറമ്പിലെ പിതൃഗൃഹത്തിൽ ജനിച്ചു.
പത്നി: കുഞ്ഞായിശ ഹജ്ജുമ്മ.
മക്കൾ: മുഹമ്മദ് ത്വയ്യിബ് ഫൈസി, ശരീഫ് ഹുദവി, ഉമ്മുസലമ ഹജ്ജുമ്മ, മൈമൂന, ഫാത്വിമ, ആസിയ, മറിയം, സ്വഫിയ്യ.
മരുമക്കൾ: ബഹാഉദ്ദീൻ മുഹമ്മദ് നദ്‌വി , കുഞ്ഞീദു ഫൈസി, അസീസ് ബാഖവി, അബ്ദുറഹ്മാന് ബാഖവി, യഅ്ഖൂബ് ദാരിമി.
പഠനം, സേവനം
പ്രാഥമിക പഠനത്തിനു ശേഷം തമിഴ്നാട്ടിലെ വെല്ലൂർ ബാഖിയാത്തുസ്വാലിഹാത്ത് അറബിക് കോളേജിൽ നിന്ന് ബാഖവി ബിരുദം നേടി.
ശേഷം ഊരകം കോണിത്തോട്, തിരുനാവായ എടക്കുളം എന്നിവിടങ്ങളിലെ പള്ളികളിൽ ദർസ് (മതാധ്യാപനം) നടത്തി.
അവസാന കാലങ്ങളിൽ അധ്യാപനമെല്ലാം മാറ്റിവെച്ച് മുഴുസമയ സമുദായ സേവനത്തിൽ വ്യാപൃതനായിരുന്നു.
ഇസ്ലാമിക കർമശാസ്ത്രം, ആധ്യാത്മിക ശാസ്ത്രം, ഇസ്ലാമിക പ്രസ്ഥാനം തുടങ്ങിയ മേഖലകളിലായി ധാരാളം ലേഖനങ്ങളെഴുതിയ ഉസ്താദിന്റെ പ്രധാന കൃതിയാണ് നിസ്കാരം ഒരു കർമശാസ്ത്ര വിശകലനം.
സുന്നി അഫ്കാർ വാരികയിൽ ഖണ്ഡശ്ശ പ്രസിദ്ധീകരിച്ച ഈ പംക്തി പിന്നീട് പുസ്തകരൂപത്തിൽ സമാഹരിച്ചതാണിത്.
ഉസ്താദിന്റെ ഔദ്യോഗിക ജീവചരിത്രമാണ് ജീവിക്കാൻ മറന്നൊരു നിഷ്കാമ കർമി.
സുഹൈൽ ഹിദായ രചിച്ച ഈ ഗ്രന്ഥം ദാറുൽഹുദാ ഇസ്ലാമിക് യൂണിവേഴ്സിറ്റിയാണ് പ്രസിദ്ധീകരിച്ചിരിക്കുന്നത്.
ഐദറൂസ് മുസ്‌ലിയാർ ഇസ്‌ലാമിക് ആന്റ് ആർട്സ് കോളേജ്
സി.എച്ച് ഉസ്താദിന്റെ സ്മരണാര്ത്ഥം സ്ഥാപിതമായ ഇസ്‍ലാമിക കലാലയമാണ് ഐദറൂസ് മുസ്‌ലിയാർ ഇസ്‌ലാമിക് ആന്റ് ആർട്സ് കോളേജ്.
മലപ്പുറം ജില്ലയിലെ തിരൂരങ്ങാടിക്കടുത്ത പൂക്കിപ്പറമ്പ് ഗ്രാമത്തിൽ പ്രവര്ത്തിക്കുന്ന ഈ സ്ഥാപനത്തിൽ ഇസ്‍ലാമിക വിഷയങ്ങളിലും ഭൌതിക വിഷയങ്ങളിലും ബിരുദ തലത്തിൽ അധ്യയനം നടക്കുന്നു.
അവലംബം ↑ http://www.darulhuda.com/visionaries.php ↑ http://www.islamonweb.net/article/2012/05/193/ ↑ C.H Aidarus Musliyar: Jeevikkan Marannoru Nishkama Karmi; Suhail Hidaya; ABC, DHI University, 2010 പുറം കണ്ണികൾ അനുസ്മരണ ലേഖനം
സി.എച്ച്. കുഞ്ഞമ്പു
പന്ത്രണ്ടാം കേരളനിയമസഭയിൽ മഞ്ചേശ്വരത്തെ പ്രതിനിധീകരിക്കുകയും പതിനഞ്ചാം കേരളനിയമസഭയിൽ ഉദുമയെ പ്രതിനിധീകരിക്കുകയും ചെയ്യുന്ന സി. പി. ഐ(എം) പ്രവർത്തകനാണ് സി. എച്ച്. കുഞ്ഞമ്പു .
2006-ലെ തിരഞ്ഞെടുപ്പ്
1987-മുതൽ നാലുതവണ തുടർച്ചയായി മഞ്ചേശ്വരം നിയമസഭാ മണ്ഡലത്തിൽനിന്നും വിജയിച്ച ചെർക്കുളം അബ്‌ദുള്ളയെ (IUML) മൂന്നാം സ്ഥാനത്തേക്ക് പിന്തള്ളിയാണ്‌ കുഞ്ഞമ്പു 2006-ൽ വിജയിച്ചത്.
ആകെ പോൾ ചെയ്ത വോട്ടുകളുടെ 35.71% വോട്ടുകൾ (39242) ലഭിച്ച കുഞ്ഞമ്പു, തൊട്ടടുത്ത സ്ഥാനാർത്ഥിയായ ബി.ജെ.പിയിലെ നാരായണ ഭട്ടിനെ (ലഭിച്ച വോട്ടുകൾ 34413) 4829 വോട്ടുകളുടെ ഭൂരിപക്ഷത്തിനാണ്‌ പരാജയപ്പെടുത്തിയത്.
പിതാവ് അമ്പു കാരണവർ, മാതാവ് കുഞ്ഞമ്മാർ അമ്മ, കാസർഗോഡ് ജില്ലയിലെ ബേദടുക്കയിൽ 1959 ആഗസ്റ്റ് 20 -നാണ്‌ ജനിച്ചത്.
ഭാര്യ: എം. സുമതി.
ബി.എ, എൽ.എൽ.ബി ബിരുദധാരിയായ ഇദ്ദേഹം കാസർഗോഡ് ബാറിലെ അഭിഭാഷകനായാണ്‌ ഔദ്യോഗികജീവിതം ആരംഭിച്ചത്.
കണ്ണൂർ , കോഴിക്കോട് സർവകലാശാലകളുടെ സെനറ്റ് മെമ്പറായിരുന്ന അദ്ദേഹം ഇപ്പോൾ സി. പി. ഐ(എം) കാസർഗോഡ് ജില്ലാ സെക്രട്ടറി, കേരള കർഷകസംഘം പ്രസിഡണ്ട് എന്നീ സ്ഥാനങ്ങളും വഹിക്കുന്നു.
അവലംബം ↑ http://archive.eci.gov.in/May2006/pollupd/ac/states/S11/Aconst01.htm%5Bപ്രവർത്തിക്കാത്ത+കണ്ണി%5D ↑ http://archive.eci.gov.in/ElectionAnalysis/AE/S11/Partycomp01.htm%5Bപ്രവർത്തിക്കാത്ത+കണ്ണി%5D ↑ ↑ കേരള നിയമസഭ അംഗങ്ങളുടെ വിവരങ്ങൾ, ശേഖരിച്ച തീയതി: 11സപ്തംബർ 2008
സി.എഫ്. ആൻഡ്രൂസ് ഇംഗ്ലീഷ് വിലാസം https://ml.wikipedia.org/wiki/Charles_Freer_Andrews കൊൽക്കത്തയിലെ ലോവർ സർക്കുലാർ റോഡ് ക്രിസ്ത്യൻ സെമിത്തേരിയിലെ ശവകുടീരത്തിൽ സി.എഫ്. ആൻഡ്രൂസിന്റെ അർദ്ധകായ പ്രതിമ
ചർച്ച് ഓഫ് ഇംഗ്ലണ്ടിലെ ഒരു പുരോഹിതനും ക്രിസ്തുമതപ്രചാരകനും മതാധ്യാപകനും ഇന്ത്യയിലെ ഒരു സാമൂഹ്യപരിഷ്കർത്താവുമായിരുന്നു സി.എഫ്. ആൻഡ്രൂസ് എന്ന ചാൾസ് ഫ്രീർ ആൻഡ്രൂസ് (1871 ഫെബ്രുവരി 12 – 1940 ഏപ്രിൽ 5).
മഹാത്മാഗാന്ധിയുടെ ഏറ്റവും അടുത്ത സുഹൃത്തുക്കളിൽ ഒരാളായിരുന്ന ഇദ്ദേഹം ഇന്ത്യൻ സ്വാതന്ത്ര്യസമര പ്രസ്ഥാനത്തിനു പിന്തുണ നൽകിയിരുന്നു.
ദക്ഷിണാഫ്രിക്കയിലെ ഇന്ത്യാക്കാരുടെ അവകാശങ്ങൾക്കു വേണ്ടി പ്രവർത്തിച്ചിരുന്ന ഗാന്ധിജിയെ ഇന്ത്യയിലേക്ക് തിരികെ കൊണ്ടുവന്നതിൽ ആൻഡ്രൂസ് വഹിച്ച പങ്ക് വളരെ പ്രധാനപ്പെട്ടതാണ്.
ആൻഡ്രൂസിന്റെ പേരിന്റെ ആദ്യാക്ഷരങ്ങളായ C.F.A. എന്നതിനു 'ക്രിസ്തുവിന്റെ വിശ്വസ്തനായ അപ്പോസ്തലൻ' (Christ's Faithful Apostle) എന്ന വിശേഷണമാണ് ഗാന്ധിജി നൽകിയിരുന്നത്.
ഇന്ത്യൻ സ്വാതന്ത്ര്യ സമരത്തിൽ ആൻഡ്രൂസ് നൽകിയ സംഭാവനൾ പരിഗണിച്ച് ഡെൽഹിയിലെ സെന്റ് സ്റ്റീഫൻസ് കോളേജിലെ വിദ്യാർത്ഥികളും ഗാന്ധിജിയും അദ്ദേഹത്തെ ' ദീനബന്ധു ' (പാവപ്പെട്ടവന്റെ സുഹൃത്ത്) എന്ന് അഭിസംബോധന ചെയ്തിരുന്നു.
1871 ഫെബ്രുവരി 12-ന് ബ്രിട്ടനിലെ ന്യൂകാസിൽ അപ്പോൺ ടൈനിലുള്ള 14 ബ്രൂമൽ ടെറസിലാണ് സി.എഫ്. ആൻഡ്രൂസിന്റെ ജനനം.
അദ്ദേഹത്തിന്റെ പിതാവ് ബിർമിങ്ഹാമിലെ കത്തോലിക്ക് അപ്പോസ്തലിക് ചർച്ചിലെ ഒരു പുരോഹിതനായിരുന്നു.
സാമ്പത്തികമായി ഏറെ പിന്നിൽ നിന്നിരുന്ന കുടുംബത്തിലാണ് ആൻഡ്രൂസ് വളർന്നത്.
ബിർമിംഹാമിലെ കിംഗ് എഡ്വേർഡ് സ്കൂളിലും കേംബ്രിഡ്ജ് സർവകലാശാലയ്ക്കു കീഴിൽ പെംബ്രോക്ക് കോളേജിലും പഠനം പൂർത്തിയാക്കിയ ആൻഡ്രൂസ് പിന്നീട് ചർച്ച് ഓഫ് ഇംഗ്ലണ്ടിൽ വൈദിക പഠനത്തിനും ചേർന്നിരുന്നു.
1896-ൽ ഒരു ശെമ്മാശൻ ആയിത്തീർന്ന അദ്ദേഹം സൗത്ത് ലണ്ടനിലെ പെംബ്രോക്ക് കോളേജ് മിഷന്റെ ചുമതല ഏറ്റെടുത്തു.
ഒരു വർഷം കഴിഞ്ഞപ്പോൾ പുരോഹിതനായി.
കേംബ്രിജിലെ വെസ്റ്റ് കോട്ട് ഹൗസ് തിയോളജിക്കൽ കോളേജിന്റെ വൈസ് പ്രിൻസിപ്പിളായും പ്രവർത്തിച്ചു.
ചർച്ച് ഓഫ് ഇംഗ്ലണ്ടിലെ ക്രിസ്ത്യൻ സോഷ്യൽ യൂണിയനിൽ പ്രവർത്തിക്കുന്ന കാലത്ത് സുവിശേഷങ്ങളിലും ബ്രിട്ടീഷ് സാമ്രാജ്യത്തിനുള്ളിലെ നീതിക്കു വേണ്ടിയുള്ള പോരാട്ടങ്ങളിലും സി.എഫ്. ആൻഡ്രൂസിനു താൽപ്പര്യം തോന്നിത്തുടങ്ങിയിരുന്നു.
1904-ൽ ഡെൽഹിയിലേക്കുള്ള കേംബ്രിജ് മിഷനിൽ ചേർന്ന അദ്ദേഹം ഡെൽഹിയിലെ സെന്റ് സ്റ്റീഫൻസ് കോളേജിൽ തത്ത്വചിന്ത പഠിപ്പിക്കുവാൻ ആരംഭിച്ചു.
ഇന്ത്യാക്കാരോടുള്ള ബ്രിട്ടീഷ് ഉദ്യോഗസ്ഥരുടെ വിവേചനപരമായ നടപടികളെ വിമർശിച്ചുകൊണ്ട് 1906-ൽ സിവിൽ ആൻഡ് മിലിട്ടറി ഗസറ്റിൽ അദ്ദേഹം ഒരു ലേഖനം പ്രസിദ്ധീകരിച്ചു.
വൈകാതെ തന്നെ ഇന്ത്യൻ നാഷണൽ കോൺഗ്രസിന്റെ പ്രവർത്തനങ്ങളിൽ അദ്ദേഹം പങ്കാളിയായി.
1913-ൽ മദ്രാസിലെ പരുത്തി തൊഴിലാളികളുടെ സമരത്തിനു പരിഹാരം നിർദ്ദേശിച്ചത് ആൻഡ്രൂസായിരുന്നു.
ഗാന്ധിയോടൊപ്പം ദക്ഷിണാഫ്രിക്കയിൽ
സി.എഫ്. ആൻഡ്രൂസിന്റെ ധിഷണാശക്തിയും സത്യസന്ധതയും മനസ്സിലാക്കിയ ഗോപാല കൃഷ്ണ ഗോഖലെ അദ്ദേഹത്തോട് ദക്ഷിണാഫ്രിക്കയിലേക്കു പോകുവാൻ നിർബന്ധിച്ചു.
ദക്ഷിണാഫ്രിക്കയിലെ ഇന്ത്യാക്കാരും ഗവൺമെന്റും തമ്മിലുള്ള പ്രശ്നങ്ങൾക്കു പരിഹാരം കാണുക എന്നതായിരുന്നു യാത്രയുടെ ഉദ്ദേശ്യം.
ദക്ഷിണാഫ്രിക്കയിൽ എത്തിച്ചേർന്ന ആൻഡ്രൂസ് അവിടെയുള്ള ഇന്ത്യാക്കാരുടെ അവകാശങ്ങൾക്കായി പോരാടിക്കൊണ്ടിരുന്ന ഗാന്ധിജിയെ പരിചയപ്പെട്ടു.
ഗാന്ധിജിയുടെ ക്രിസ്ത്യൻ കാഴ്ചപ്പാടുകളിലും അഹിംസാ സിദ്ധാന്തത്തിലും ആൻഡ്രൂസിനു താൽപ്പര്യമുണ്ടായി.
നേറ്റാളിൽ ഒരു ആശ്രമം തുടങ്ങുന്നതിനും ഇന്ത്യൻ ഒപ്പീനിയൻ എന്ന പത്രത്തിന്റെ പ്രസിദ്ധീകരണത്തിനും ഗാന്ധിജിയെ സഹായിച്ചത് ആൻഡ്രൂസായിരുന്നു.
പല ഇന്ത്യൻ നേതാക്കളുടെയും ഉപദേശമനുസരിച്ച് 1914-ൽ ഗാന്ധിജിയൊടൊപ്പം ആൻഡ്രൂസും ഇന്ത്യയിലേക്കു തിരിച്ചെത്തി.
1918-ൽ ഒന്നാം ലോകമഹായുദ്ധത്തിലേക്ക് സൈനികരെ അയയ്ക്കുവാനുള്ള ഗാന്ധിജിയുടെ ശ്രമങ്ങളോടു യോജിക്കുവാൻ ആൻഡ്രൂസിനു കഴിഞ്ഞില്ല.
1925-ലും 1927-ലും ആൾ ഇന്ത്യാ ട്രേഡ് യൂണിയന്റെ പ്രസിഡന്റായി ആൻഡ്രൂസിനെ തിരഞ്ഞെടുത്തു.
ടാഗോറും ശ്രീനാരായണ ഗുരുവും
ആൻഡ്രൂസ് ശാന്തിനികേതനിൽ കഴിയുന്ന കാലത്ത് കവിയും തത്ത്വചിന്തകനുമായ രബീന്ദ്ര നാഥ് ടാഗോറിനെ പരിചയപ്പെട്ടു.
ടാഗോറിനൊപ്പം കേരളത്തിലെത്തിയ അദ്ദേഹം സാമൂഹ്യപരിഷ്കർത്താവായിരുന്ന ശ്രീ നാരായണഗുരുവുമായി കൂടിക്കാഴ്ച നടത്തി.
പിന്നോക്ക വിഭാഗക്കാരുടെ അവകാശങ്ങൾക്കു വേണ്ടിയുള്ള വൈക്കം സത്യാഗ്രഹത്തിൽ ആൻഡ്രൂസ് പങ്കെടുത്തു.
ദളിതരുടെ ആവശ്യങ്ങൾക്കായുള്ള പ്രവർത്തനങ്ങളിൽ ബി.ആർ. അംബേദ്കറെ സഹായിച്ചിട്ടുമുണ്ട്.
രണ്ടാം വട്ടമേശ സമ്മേളനത്തിൽ പങ്കെടുക്കുന്നതിനായി ലണ്ടനിലെത്തിയ ഗാന്ധിജിയുടെ സഹായിയായി ആൻഡ്രൂസും ഉണ്ടായിരുന്നു.
ഫിജിയിൽ
ഫിജിയിലെ ഇന്തൻ കൂലിത്തൊഴിലാളികൾക്കു നേരെയുള്ള അതിക്രമങ്ങളെക്കുറിച്ച് അന്വേഷിക്കുന്നതിനായി 1915 സെപ്റ്റംബറിൽ സി.എഫ്. ആൻഡ്രൂസിനെയും ഡബ്ല്യൂ.
പിയേഴ്സണെയും അയയ്ക്കുവാൻ ഇന്ത്യൻ ഗവൺമെന്റ് തീരുമാനിച്ചു.
ഇവർ രണ്ടുപേരും ഫിജിയിലെ തോട്ടം തൊഴിലാളികളെയും കൂലിപ്പണിക്കാരെയും കണ്ട് വിവരങ്ങൾ അന്വേഷിച്ചു.
ഫിജിയിൽ നിന്നും ഇന്ത്യയിലേക്കു മടങ്ങിയെത്തിയ തൊഴിലാളികളെയും അവർ സന്ദർശിച്ചു.
ഫിജിയിലെ കൂലിപ്പണിക്കാരുടെ അവസ്ഥയെക്കുറിച്ച് ആൻഡ്രൂസും പിയേഴ്സണും സമർപ്പിച്ച റിപ്പോർട്ടിന്റെ അടിസ്ഥാനത്തിൽ ബ്രിട്ടീഷ് കോളനികളിലേക്ക് ഇന്ത്യൻ തൊഴിലാളികളെ അയയ്ക്കുന്നതിന് ബ്രിട്ടൻ നിയന്ത്രണം ഏർപ്പെടുത്തി.
1917-ൽ ആൻഡ്രൂസ് വീണ്ടും ഫിജി സന്ദർശിച്ചു.
അദ്ദേഹത്തിന്റെ നിരന്തരമായ പരിശ്രമങ്ങൾക്കൊടുവിൽ 1920 ഓടെ ഫിജിയിലെ ഇന്ത്യാക്കാരുടെ പ്രശ്നങ്ങൾക്ക് പരിഹാരമായി.
ഗാന്ധിജിയുടെ ഉറ്റചങ്ങാതിയായി മാറിയതോടെ ഇന്ത്യൻ സ്വാതന്ത്ര്യ സമരത്തിലേക്ക് സി.എഫ്. ആൻഡ്രൂസ് കടന്നുവന്നു.
ബ്രിട്ടീഷ് ഭരണത്തിൽ നിന്ന് ഇന്ത്യ സ്വതന്ത്രമാകണമെന്ന് അദ്ദേഹം ആഗ്രഹിച്ചു.
1935 മുതൽ ബ്രിട്ടനിൽ കൂടുതൽ സമയം ചിലവഴിക്കുവാൻ തുടങ്ങിയ ആൻഡ്രൂസ് അവിടെ യേശുക്രിസ്തുവിന്റെ ആശയങ്ങൾ പ്രചരിപ്പിക്കുവാൻ സുവിശേഷങ്ങൾ നടത്തി. 'യേശുവിന്റെ വിശ്വസ്തനായ അപ്പോസ്തലൻ' എന്നാണ് ഗാന്ധിജി ഇദ്ദേഹത്തെ വിശേഷിപ്പിച്ചിരുന്നത്.
ഗാന്ധിജിയെ 'മോഹൻ' എന്ന് അഭിസംബോധന ചെയ്തിരുന്ന വളരെ കുറച്ചുപേരിൽ ഒരാളാണ് ആൻഡ്രൂസ്.
1940 ഏപ്രിൽ 5-ന് കൊൽക്കത്ത സന്ദർശിക്കുന്ന വേളയിൽ സി.എഫ്. ആൻഡ്രൂസ് അന്തരിച്ചു.
കൊൽക്കത്തയിലെ ലേവർ സർക്കുലാർ റോഡ് സെമിത്തേരിയിലാണ് അദ്ദേഹത്തിന്റ ഭൗതികശരീരം അടക്കം ചെയ്തത്.
സി.എഫ്. ആൻഡ്രൂസിനെ ഇന്ത്യാക്കാർ എന്നും ബഹുമാനിച്ചിരുന്നു.
കൊൽക്കത്താ സർവകലാശാലയ്ക്കു കീഴിലുള്ള ദീനബന്ധു ആൻഡ്രൂസ് കോളേജ്, ദീനബന്ധു ഇൻസ്റ്റിറ്റ്യൂഷൻ, ദക്ഷിണ കൊൽക്കത്തയിലെ ഒരു ഹൈസ്കൂൾ എന്നിവയ്ക്ക് ആൻഡ്രൂസിനോടുള്ള സ്മരണാർത്ഥമാണ് പേര് നൽകിയിരിക്കുന്നത്.
1982-ൽ പുറത്തിറങ്ങിയ ഗാന്ധി എന്ന ചലച്ചിത്രത്തിൽ ബ്രിട്ടീഷ് നടനായ ഇയാൻ ചാൾസൺ ആണ് സി.എഫ്. ആൻഡ്രൂസിനെ അവതരിപ്പിച്ചത്.
അമേരിക്കയിലെ എപ്പിസ്കോപ്പൽ ചർച്ചിൽ എല്ലാവർഷവും ഫെബ്രുവരി 12-ന് ആൻഡ്രൂസിന്റെ ഓർമ്മദിനം ആചരിക്കുന്നു.
1971-ൽ അദ്ദേഹത്തിന്റെ നൂറാം ജൻമവാർഷികത്തോടനുബന്ധിച്ച് ഇന്ത്യൻ ഗവൺമെന്റ് പ്രത്യേക സ്റ്റാമ്പ് പുറത്തിറക്കിയിരുന്നു.
പുസ്തകങ്ങൾ Hakim Ajmal Khan A sketch of his life and career.
Madras: G. A. Natesan.
(1922) The Relation of Christianity to the Conflict between Capital and Labour (1896) The Renaissance in India: its Missionary Aspect (1912) Christ and Labour (1923) Mahatma Gandhi His Life and Works (1930) republished by Starlight Paths Publishing (2007) with a foreword by Arun Gandhi What I Owe to Christ (1932) The Sermon on the Mount (1942) അവലംബം കൂടുതൽ വായനയ്ക്ക് D. O'Connor, Gospel, raj and swaraj: the missionary years of C. F. Andrews 1904–14 (1990) H. Tinker, The Ordeal of Love: C. F. Andrews and India (1979) Deenabhandu Andrews Centenary Committee, Centenary Volume C. F. Andrews 1871–1971 (1972) P. C. Roy Chaudhuri, C. F. Andrews his life and times (1971) K. L. Seshagiri Rao, Mahatma Gandhi and C. F. Andrews: a study in Hindu-Christian dialogue (1969) Banarsidas Chaturvedi Marjorie Sykes , Charles Freer Andrews: a Narrative (1949) J. S. Hoyland, The Man India Loved: C. F. Andrews [1944] N. Macnicol, C. F. Andrews Friend of India (1944) J. S.  Hoyland, C. F. Andrews : minister of reconciliation (London, Allenson, [1940]) David McI Gracie, Gandhi and Charlie: The story of a Friendship (1989) Visvanathan, Susan , "S K Rudra, C F Andrews and M K Gandhi: Friendship, Dialogue and Interiority in the Question of Indian Nationalism", Economic and Political Weekly, Vol – XXXVII No. 34, 24 August 2002 Visvanathan, Susan.2007.
Friendship, Interiority and Mysticism: Essays in Dialogue.
New Delhi:Orient BlackSwan പുറം കണ്ണികൾ Works by or about സി.എഫ്. ആൻഡ്രൂസ് at Internet Archive Charles Freer Andrews materials in the South Asian American Digital Archive (SAADA)
സി.എം.എസ്സ്.
കോട്ടയം ജില്ലയിൽ കോട്ടയം നിയോജക മണ്ഡലത്തിലെ ഒരു പൊതു വിദ്യാലയമാണ് ചർച്ച് മിഷിനറി സൊസൈറ്റി കോളേജ് ഹൈസ്കൂൾ എന്ന സി.എം.എസ്സ്.
കോട്ടയം , കേരളം , ഇന്ത്യ .
പഴയ കോട്ടയം പട്ടണത്തിൻറെ കിഴക്കേ പ്രവേശന കവാടമായിരുന്നു ചാലുകുന്ന് എന്നിടത്താണ് ഈ വിദ്യാലയം.
അഞ്ച് മുതൽ പന്ത്രണ്ട് വരെ ക്ലാസുകൾ ഈ വിദ്യാലയത്തിൽ നിലവിലുണ്ട്.
എണ്ണൂറോളം വിദ്യാർത്ഥികൾ പഠിക്കുന്ന വിദ്യാലയത്തിൽ അധ്യാപകരുൾപ്പെടെ മുപ്പതോളം ജീവനക്കാരുണ്ട്.
1817 ൽ ഇംഗ്ലണ്ടിലെ ചർച്ച് മിഷനറി സൊസൈറ്റി യുടെ നേതൃത്വത്തിലാണ് ഈ വിദ്യാലയം ആരംഭിക്കുന്നത്.
അന്നത്തെ തിരുവിതാംകൂർ സംസ്ഥാനത്ത് ഇംഗ്ലീഷ് പഠിപ്പിക്കാൻ ഒരു സ്ഥാപനവും നിലവിലില്ലായിരുന്നു.
മധ്യ കേരള രൂപതയുടെ ചരിത്രം എന്ന ഗ്രന്ഥത്തിൽ സി‌വൈ തോമസ് പറയുന്നു: “1836 ന് ശേഷമുള്ള സി‌എം‌എസ് രേഖകളിൽ, ബെയ്‌ലിയുടെ ചുമതലയുള്ള 'കോട്ടയം വില്ലേജ് മിഷൻ', ബേക്കറിനു കീഴിലുള്ള 'കോട്ടയം ഡിസ്ട്രിക്റ്റ് മിഷൻ' എന്നിവയെക്കുറിച്ചുള്ള പരാമർശങ്ങൾ, അദ്ദേഹത്തിന്റെ ആസ്ഥാനം പള്ളം, തെക്ക് അഞ്ച് മൈൽ എന്നിങ്ങനെ പരാമർശങ്ങളുണ്ട്.
വിദ്യാഭ്യാസ പ്രവർത്തനങ്ങളും തുടർന്ന അവർ 1838 ൽ കോട്ടയത്ത് സി‌എം‌എസ് കോളേജ് എന്ന പേരിൽ മറ്റൊരു കോളേജ് നിർമ്മിച്ചു.
1840 ൽ റവ.
ജോൺ ചാപ്മാൻ അതിന്റെ ചുമതല ഏറ്റെടുത്തു.
ബെഞ്ചമിൻ ബെയ്‌ലിയായിരുന്നു കോളേജ്, കോട്ടിം(അക്കാലത്തെ പേര്) എന്ന കോളേജിലെ  ആദ്യത്തെ പ്രിൻസിപ്പൽ.
പൊതു സേവനത്തിന്റെ എല്ലാ ആവശ്യങ്ങളും നിറവേറ്റുന്ന  ഉദ്യോഗസ്ഥരുടെ ഒഴിവുകൾ നികത്താൻ ആവശ്യമായ ഇടമായി സർക്കാർ കോളേജിനെ സ്വാഗതം ചെയ്തു.
ആദ്യകാലങ്ങളിൽ പാഠ്യപദ്ധതിയിൽ ലാറ്റിൻ , ഗ്രീക്ക് , ഹീബ്രു , മാത്തമാറ്റിക്സ് , ചരിത്രം , ഭൂമിശാസ്ത്രം എന്നിവ കൂടാതെ ഇംഗ്ലീഷ് , മലയാളം , സംസ്കൃതം , സിറിയക് എന്നിവയും ഉൾപ്പെടുത്തിയിരുന്നു .
1838-ൽ കോളേജിനെ  മലയോരത്തിലേക്ക് മാറ്റി - ഇന്നത്തെ സൈറ്റ് - വിദൂര പശ്ചിമഘട്ടത്തിന്റെ കാഴ്ചകൾ വിദ്യാലയത്തിലിരുന്നാൽ കാണാമായിരുന്നു.
കാമ്പസിലെ ഏറ്റവും പഴക്കം ചെന്ന കെട്ടിടങ്ങളിലൊന്നാണ് റൂം 52 അല്ലെങ്കിൽ "ഗ്രാമർ സ്കൂൾ".
1857-ൽ കോളേജ് മദ്രാസ് യൂണിവേഴ്സിറ്റിയുമായി അഫിലിയേറ്റ് ചെയ്യപ്പെട്ടു.
കോളേജ് മെട്രിക്കുലേഷൻ പരീക്ഷയ്ക്ക് വിദ്യാർത്ഥികളെ ഹാജരാക്കി.
1855 വരെ കോളേജ് എല്ലാ വിദ്യാർത്ഥികൾക്കും സൗജന്യ വിദ്യാഭ്യാസം നൽകി.
ഓരോ വിദ്യാർത്ഥികളിൽ നിന്നും ഒരു മാസം ഒരു രൂപ ഫീസ് ശേഖരിക്കാൻ തുടങ്ങി.
1870 ൽ ആകെ വിദ്യാർത്ഥികളുടെ എണ്ണം 129 ആയിരുന്നു.
1880-ൽ കോളേജ് സന്ദർശിച്ച തിരുവിതാംകൂർ മഹാരാജാവ് ഇങ്ങനെ നിരീക്ഷിച്ചു: "വിഷയങ്ങൾ പഠിപ്പിക്കുകയെന്ന മാനുഷികവൽക്കരണ ചുമതല സംസ്ഥാനം ഏറ്റെടുക്കുന്നതിന് വളരെ മുമ്പുതന്നെ, ക്രിസ്ത്യൻ മിഷനറിമാർ ദേശത്ത് അറിവിന്റെ വിളക്ക് ഉയർത്തിയിരുന്നു".
1838ൽ സ്കൂൾ ഇന്ന് സി.എം.എസ് കോളജ് ഇരിക്കുന്ന സ്ഥലമായ ഫെൻ ഹില്ലിലേക്ക് മാറ്റിസ്ഥാപിച്ചു .
1880ൽ ഈ വിദ്യാലയം സന്ദർശിച്ച തിരുവിതാംകൂർ മഹരാജാവ് ഈ വിദ്യാലയത്തെ നാടിന് വിജ‌്ഞാനം പകരുന്ന ദീപം എന്നാണ് വിശേഷിപ്പിച്ചത് .
1892 ൽ എഫ്.എ ക്ലാസുകൾ ആരംഭിച്ചു .
1907 മുതൽ സി .
എസ് കോളജ്  ഹൈസ്കൂൾ എന്ന് അറിയപ്പെടാൻ തുടങ്ങി .
1950 ൽ ഇന്ന് സ്കൂൾ നിലനിൽക്കുന്ന സ്ഥലത്തേക്ക് തിരിച്ച് മാറ്റിസ്ഥാപിച്ചു .
2000 ൽ ഹയർ സെക്കൻണ്ടറി സ്കൂളായി അപ് ഗ്രേഡ് ചെയ്തു .
എട്ടേക്കറോളം സ്ഥലത്താണ് സ്കൂൾ സ്ഥിതി ചെയ്യുന്നത്.
2150ഓളം പുസ്തകങ്ങളുള്ള ലൈബ്രററിയും 15കമ്പ്യൂട്ടറുകളുളള ലാബുമുണ്ട്.
ഫുട്ബാൾ ഗ്രൗണ്ടും വോളിബാൾ, ബാഡ്മിന്റൺ എന്നിവ കളിക്കാനുള്ള സൗകര്യവുമുണ്ട്.
പ്രശസ്തരായ പൂർവവിദ്യാർത്ഥികൾ കെ. പി. എസ്. മേനോൻ.
കെ. റ്റി.
റൈറ്റ്.
മൈക്കിൾ ജോൺ കെ. കണ്ണൻ (ശാസ്ത്രജ്ഞൻ) ‍സുരേഷ് കുറുപ്പ് ( മുൻ. എം. പി.) അവലംബം ↑ https://sametham.kite.kerala.gov.in/33033
സി.എച്ച്. കണാരൻ ഇംഗ്ലീഷ് വിലാസം https://ml.wikipedia.org/wiki/C.
H._Kanaran
ഒന്നാം കേരളാ നിയമസഭയിൽ നാദാപുരം നിയോജകമണ്ഡലത്തെ പ്രതിനിധീകരിച്ച ഒരു രാഷ്ട്രീയ നേതാവായിരുന്നു സി.എച്ച്. കണാരൻ (1909 - 20 ഒക്ടോബർ 1972).
ആദ്യകാലങ്ങളിൽ അധ്യാപകനായാണ് ഇദ്ദേഹം പ്രവർത്തിച്ചിരുന്നത്.
1951-56 കാലഘട്ടത്തിൽ മദ്രാസ് നിയമസഭയിൽ സി.എച്ച്. കണാരൻ അംഗമായിരുന്നു .
സി.പി.ഐ(എം) രൂപംകൊണ്ടതിൽ പിന്നെ കുറേയേറെക്കാലം പാർട്ടിയുടെ സംസ്ഥാന സെക്രട്ടറിയായിരുന്നു.
സ്കൂൾ വിദ്യാഭ്യാസകാലത്തുതന്നെ ദേശീയസമരങ്ങളിൽ താൽപര്യം പ്രകടിപ്പിച്ചിരുന്നു.
തികഞ്ഞൊരു യുക്തിവാദിയായിരുന്നു .
കോൺഗ്രസ്സ് സോഷ്യലിസ്റ്റ് പാർട്ടിയുടെ നേതൃത്വത്തിൽ കർഷകസംഘടനകൾ കെട്ടിപ്പടുക്കാൻ തുടങ്ങിയപ്പോൾ യുക്തിവാദപ്രചാരണത്തിൽ നിന്നും പിൻവാങ്ങി കർഷകരെ സംഘടിപ്പിക്കാൻ ഇറങ്ങി.
1946 ലെ മദിരാശി നിയമസഭയിലേക്കു നടന്ന തിരഞ്ഞെടുപ്പിൽ വിജയിച്ചു.
കമ്മ്യൂണിസ്റ്റ് പാർട്ടിയെ നിരോധിച്ച കാലഘട്ടത്തിൽ ഏറെനാൾ ഒളിവിൽ കഴിഞ്ഞു.
1948 ൽ അറസ്റ്റിലായി.
പാർട്ടി പിളർന്നപ്പോൾ സി.പി.ഐ.എമ്മിന്റെയൊപ്പം ഉറച്ചു നിന്നു.
1972 ൽ അന്തരിച്ചു.
ചെറുകച്ചവടക്കാരനായ അനന്തന്റേയും  ചീകോളി കാരായി നാരായണിയുടെയും മകനായി 1909-ൽ കോഴിക്കോട് ജില്ലയിലെ അഴിയൂർ എന്ന സ്ഥലത്താണ് ഇദ്ദേഹം ജനിച്ചത് .
പുന്നോലിലെ സർക്കാർ സ്കൂളിലായിരുന്നു പ്രാഥമിക വിദ്യാഭ്യാസം.
തലശ്ശേരി ബി.ഇ.
എം.പി. സ്കൂളിൽ നിന്നും 1929-ൽ മെട്രിക്കുലേഷൻ പാസ്സായ കണാരൻ സ്വാതന്ത്ര്യ സമരത്തിൽ ഉടൻ തന്നെ സജീവമായി.
സ്കൂൾ വിദ്യാഭ്യാസ കാലത്തു തന്നെ പാഠ്യേതരവിഷയങ്ങളിൽ സി.എച്ച് തൽപ്പരനായിരുന്നു.
1932-ൽ ഗാന്ധിജിയുടെ നേതൃത്തത്തിലുള്ള നിസ്സഹകരണ പ്രസ്ഥാനത്തിൽ കണാരനും സജീവ പങ്കാളിയായി.
ഈ കാലത്ത് ബ്രിട്ടീഷ് സർക്കാരിനെതിരെ പ്രസംഗിച്ചതിന് 13 മാസത്തെ തടവു ശിക്ഷ അനുഭവിക്കേണ്ടതായി വന്നിട്ടുണ്ട്.
ജയിൽ വാസക്കാലത്ത് പലനേതാക്കളുമായി പരിചയപ്പെടാൻ കണാരനു സാധിച്ചു.
ജയിൽ മോചിതനായ ശേഷം ഒരു അധ്യാപകനായി ജോലിനോക്കി.
ഇക്കാലഘട്ടത്തിൽതന്നെ യുക്തിവാദികളെ സംഘടിപ്പിച്ച് സ്വതന്ത്ര ചിന്താ സമാജത്തിനു രൂപം നൽകി.
കേരളത്തിൽ സോഷ്യലിസ്റ്റ് ചിന്താഗതി പ്രചരിക്കുന്ന ഒരു സമയമായിരുന്നു അത്.
എം.എസ്സിന്റേയും, പി. കൃഷ്ണപിള്ളയുടേയും നേതൃത്വത്തിൽ രൂപം കൊണ്ട് സോഷ്യലിസ്റ്റ് പ്രസ്ഥാനത്തിലേക്ക് സി.എച്ചും ആകർഷിക്കപ്പെട്ടു.